ร้านไอส์เบิร์กอยู่ที่นครปฐม ทั้งร้านขายไอศกรีมเพียงอย่างเดียว
บางคนอาจจะคิดว่าแค่ไอศกรีมแล้วทำไม? หาทานที่ไหนก็ได้
แต่ร้านนี้มีจุดเด่นอยู่ที่รสชาติอันแปลกประหลาดของไอศกรีม

ร้านนี้มีรสแปลกๆให้ได้ลองชิมกันมากมายเลยครับ 
ตัวอย่างเช่น โยเกิตยาคูล เชอเบททับทิม เชอเบทวุ้นส้มสายน้ำผึ้ง เชอเบทฝักข้าว(อันนี้ผมงงๆเหมือนกัน สั่งเพราะชื่อแปลก)

มีกว่า 100 รสชาติ กันเลยที่เดียว (ผมปั้นไอติมเป็นเลขนะครับ แหะๆ จิงๆไม่รู้ถึงร้อยรึป่าว)
ในร้านมีโต๊ะนั่งประมาน 6-7 โต๊ะ
ทานในร้าน หรือสั่งกลับบ้านก็ได้ครับเค้าจะห่อให้อย่างดี

การเดินทางก็แนะนำรถส่วนตัวครับ
ที่จอดก็วนๆหาเอาครับ

คำเตือนอย่างรุนแรง :
1.ร้านเปิดบ่ายสอง – จนกว่าคนขายตักเสร็จ หรือของหมด
2.แนะนำให้ไปบ่ายสอง ผมเคยไป 5 โมงเย็น เห็นร้านโล่งมากดีใจ เดินเข้าไปคนตักบอกว่า “รับคิวแล้วไปเดินเล่นกลับมาอีกทีสามทุ่มนะ ขอตักคิวแรกๆก่อน” 
(เค้าคำนวณเวลาว่าตักต่อลูก คิวนึงตักประมาน 20 นาที)
3.ร้านเปิดเฉพาะวันคู่ ปิดตามอารมณ์บางวันคู่จะปิดก็ปิดซะงั้น
4.ร้านไม่สามารถโทไปได้ เสียใจด้วยครับ

ดวงครับดวง คนเยอะคนน้อย เปิดหรือปิด สู้ๆครับ